Matarmarkaður Íslands kynnir 12. desember 2019 14:00 Einstakt tækifæri gefst um helgina til að smakka spennandi matarnýjungar í Hörpu . Helga Björnsdóttir „ Það skapast alltaf sérstök stemning á matarmarkaði sem ekki er hægt að lýsa . Þetta er alveg einstök upplifun , “ segir Hlédís Sveinsdóttir , sem stendur að Matarmarkaði Íslands í Hörpu ásamt Eirný Ósk Sigurðardóttur . Markaðurinn er um helgina og er opið frá klukkan 11 til klukkan 17 , laugardag og sunnudag . Er þetta áttunda árið sem þær halda matarmarkaði saman . Yfir fjörutíu matvælaframleiðendur taka þátt og bjóða upp á ljúffengan mat sem bragð er að . Hlédís segir markaðinn frábært tækifæri til að kynnast einstakri matarmenningu . Og Náttúra verður á markaðnum um helgina . Helga Björnsdóttir „ Á markaðnum komast neytendur í sérstakar vörur sem ekki er hægt að nálgast annarsstaðar og geta talað beint við framleiðandann . Þetta eru eiginlega „ matarhetjur " þessir framleiðendur . Margir koma langt að , hafa búið til hráefnið , unnið það og pakkað og eru núna mættir til að selja sjálfir í Hörpu þessa helgi . Ástríða þessa fólks smitar út frá sér . Matarhandverk styrkist með hverju árinu og það fjölgar stöðugt í hópi matvælaframleiðenda á Íslandi . Það hefur verið frábært að fylgast með þeirri framþróun sem hefur orðið síðustu ár , “ segir Hlédís enda mikið vatn runnið til sjávar frá því fyrsti matarmarkaðurinn var haldinn í tjaldi fyrir utan verslun Eirnýjar . „ Við Eirný deilum áhuga á matarhandverki , ég kom upphaflega úr verkefninu Beint frá býli og Eirný var með verslunina Búrið sem lagði áherslu á innlent matarhandverk . Hún bjó einnig lengi erlendis og þekkti vel til matarmarkaða og langaði til að halda matarmarkað á Íslandi . Við byrjuðum bara í tjaldi fyrir utan verslunina hennar og þar stóðu framleiðendur vaktina í kraftgöllum . Aðsóknin var frábær og tjaldið troðfylltist alltaf . Annað árið var þetta orðið allt of umfangsmikið fyrir eitt tjald og við fengum þá klikkuðu hugmynd að halda markaðinn í Hörpu . Nú er hann haldinn tvisvar til þrisvar á ári , í byrjun mars og fyrir jól og stundum yfir sumartímann líka . “ William Óðinn Lefever verður með chili sósuna Beru á markaðnum um helgina . Sjá myndband : Kynna uppruna matarins fyrir ungu kynslóðinni Umhyggja , uppruni og upplifun eru einkunnarorð markaðarins . Hlédís segir mikilvægt að fræða komandi kynslóðir um allan mat , hvaðan hann kemur og hvaða næringu hann inniheldur . Á markaðnum um helgina verða yngstu gestirnir sérstaklega velkomnir og boðið í skemmtilegan ratleik . „ Það er okkar að miðla til komandi kynslóða og vekja áhuga þeirra , “ segir Hlédís . „ Hvort sem fólk er kjötætur , grænkerar eða vegan er mikilvægt að vita hvaðan maturinn kemur , hvernig hann er unninn og hvað við fáum úr honum . Allt skiptir máli , aðbúnaður , aflífun og eins kolefnissporið sem framleiðslan skilur eftir sig . " Holt og heiðar eru með spennandi framleiðslu . Helga Björnsdóttir „ Mikilvægast er að matvæli séu hrein og sanngjörn , fyrir jörðina , framleiðendur og neytendur . Á markaðnum fá krakkarnir taupoka sem inniheldur skemmtilegan ratleik . Þau þurfa að fara um markaðinn og svara spurningum um íslensku bragðörkina . Það eru Slow food samtökin á Íslandi sem sjá um ratleikinn og halda hann í samstarfi við okkur , Matís og Matarauð Íslands . Slow food samtökin fanga 30 ára afmæli í dag og er 10. desember dagur móður jarðar . Það er því vel við hæfi að aðalfundur samtakana sé haldinn í salnum Stemmu í Hörpu , sunnudaginn 15. desember klukkan 11 . Allir velkomnir og sérstaklega nýjir meðlimir . " Móðir Jörð framleiða lífrænar vörur . Helga Björnsdóttir Eitthvað fyrir alla Hlédís segir fjölbreytileika einkenna markaðinn . Allir geti fundið eitthvað við sitt hæfi . Þá sé bráðsniðugt að gera jólagjafainnkaup á markaðnum . „ Það er fátt sem segir jafn skýrt " ég elska þig " og að gefa góðan mat í jólagjöf , " segir Hlédís . „ Þarna verður hægt að finna allt í aðventusnarlið , hátíðartmatinn og svo verða að venju allskonar spennandi nýjungar eins og sjósaltkaramellusýróp . Fjölbreytnin er svo mikil ár eftir ár og þetta er aldrei sami markaðurinn . Alltaf bætast einhverjar nýjungar við enda verður vöruþróunin til í þessu samtali neytenda og framleiðenda sem skapast á markaðnum . “ Stemningin er einstök á hverju ári . Helga Björnsdóttir Markaðurinn er opin frá klukkan 11 til klukkan 17 um helgina og aðgangur er ókeypis . Eirný Sigurðardóttir og Hlédís Sveinsdóttir standa fyrir matarmarkaði í Hörpu um helgina . Þessi kynning er unnin í samstarfi við Matarmarkað Íslands .